text: जाति प्रथा का विरोध करने के लिए हुए सामाजिक संघर्ष और इस प्रथा के अत्याचारों से मुक्ति पाने की कोषिश को अंबेडकर ने क्रांति और प्रति-क्रांति के रूप में प्रस्तुत किया है. वे ‘मुस्लिम-पूर्व’ काल को तीन भागों में बांटते हैं (अ) ब्राह्मणवाद (वैदिक काल). (ब) बौद्धकाल जिसमें मगध-मौर्य साम्राज्यों का उदय हुआ और जिसमें जातिगत असमानताओं को नकारा गया. इस काल को वे क्रांति का काल कहते हैं. (स) ‘हिंदू धर्म’ या प्रति क्रांति का काल, जिसमें ब्राह्मणों का प्रभुत्व फिर से कायम हुआ और जातिगत ऊँचनीच मजबूत हुई.